x Justiţie şi onoare x 


CLOPOTUL BUCOVINEI 


x Director: loana - Andreea Pânzar x 
* SOCIETATEA PENTRU CULTURĂ ROMANEASCĂ „MIHAIL EMINESCU” DIN REGIUNEA CERNĂUŢI - 


* LIGA PENTRU APĂRAREA DREPTURILOR OMULUI DIN REGIUNEA CERNĂUȚI - UCRAINA * 
= ASOCIATIA CULTURALĂ FLONDOR RĂDĂUȚI - ROMÂNIA e 


A CERNĂUŢI - RĂDĂUŢI - ROGOJEŞTI - An III Nr. 14(40) * 2007 x 


În aceste momente, când diplomaţia 
românească se află în grea suferinţă 
pe axa Canberra - Ciudad de Mexico, o publicație 
externă care analizează aspecte din activitatea unei 
misiuni diplomatice româneşti, precum şi a şefului 
acesteia, trebuie să constituie pentru Ministerul 
Afacerilor Externe un semnal, care luat sub beneficiu 
de inventar, poate fi o sursă demnă pentru o analiză 
obiectivă. 
lată de ce publicația noastră va analiza în 
permanență ceea ce fac diplomații români din Ucraina 
pentru comunitatea românească. Dacă în Australia 
comunitatea românească s-ar fi dovedit că ar fi o 
povară pentru diplomaţi, iar lipsa acesteia în Mexic un 
paradis, iată că la Cernăuţi, redactorul Vichentie 
Nicolaiciuc găseşte misiunea diplomatică română „un 
centru spiritual româno-ucrainean”. 


Prin contribuţia oamenilor politici din 
România şi Ucraina în prezența profesorului Emil 
Constantinescu președintele României, pe 28 mai 1999, 
s-a redeschis Consulatul General al României din 
Cernăuţi. La inaugurarea lui au participat cu firească 
emoție zeci de mii de români şi ucraineni care, pentru 
prima oară, l-au întâmpinat pe meleagurile Bucovinei 
de Nord, pe şeful statului român. Cel ce semnează 
prezentele rânduri s-a aflat în suita prezidenţială şi a 
propus înființarea acestui Consulat în şedinţa 
Parlamentului României din 7 iulie 1997. 

Prima reşedinţă a Consulatului s-a aflat pe 
strada Holoyna, nr. 14, un spaţiu care s-a dovedit 
ulterior neadecvat, sub toate posibilitățile unui sediu 
diplomatic de anvergură. Primul Consul General a fost 
diplomatul de carieră Ilie Ivan care, treptat, treptat şi-a 
câştigat prestigiu şi experienţă. 

A urmat din 2002, actualul Consul General, 
ministru-consilier, profesor Romeo Săndulescu, un 
diplomat, dublat şi de un om de cultură, cucerind o experiență în calitatea sa de 
Consilier Cultural la Ambasada României din Chişinău. 

Referindu-se la rolul şi misiunea acestui Consulat, într-un interviu luat de 
revista Verhovyna, printre altele Excelenţa Sa afirma: „ca orice misiune consulară şi 
aceasta are drept scop sprijinirea cetățenilor români şi ucraineni pentru a rezolva 
probleme personale (naşteri, căsătorii etc.), de afaceri (înființări de întreprinderi 
mixte, contracte economice), culturale (manifestări artistice), religioase, turistice, etc. 
Consulatul este o instituție diplomatică ce contribuie în mod direct la nivel regional, la 
dezvoltarea relaţiilor dintre cele două state România şi Ucraina şi transpune în 
practică, prevederile din Tratate, Acordurile şi Convenţiile semnate între cele două 
state”. 

Şi, într-adevăr, rolul şi misiunea acestui Consulat s-a dovedit în cei 8 ani de la 
înființare, necesar, eficient şi multiplu. Odată cu intrarea României în Uniunea 
Europeană la 1 ianuarie 2007, rolul şi misiunea Consulatului României de la Cernăuţi a 
crescut pe toate planurile. Printre multiplele sale atribuţii Consulatul acordă vize 
cetăţenilor ucraineni doritori să facă afaceri în România, să o viziteze, sau românilor de 
acolo să-şi vadă Patria lor Istorică. 

Cel ce scrie prezentele rânduri l-a cunoscut îndeaproape pe diplomatul Ilie 
Ivan, primul Consul General, dar şi mai mult pe actualul, domnul profesor Romeo 
Săndulescu. De statură mijlocie, energic, cu o minte sclipitoare, om de cuvânt, cu o 
pregătire de excepție, un bun diplomat, într-un cuvânt un bun profesionist, profesorul 
Romeo Săndulescu este omul potrivit la locul potrivit. Aceasta a dovedit-o prin fapte 
acumulate în decursul a celor aproape 5 ani de când se află în fruntea Consulatului 
Generalal României de la Cernăuţi. 

Adesea, noi membrii redacției periodicului „Clopotul Bucovinei” venim la 
Cernăuţi şi aproape de fiecare dată trecem pe la acest Consulat. Rareori îl găsim la 
sediu. Domnia sa Romeo Săndulescu se află mai tot timpul pe teren, în mijlocul 
românilor sau în alte misiuni economice, culturale sau întâlniri interumane la Lwow, 
Ujgorod, Slatina (Salatyino), Ivano Frankivysk, Tyrnopol, Kiev, etc. Organizează și 
participă la acțiuni economice, culturale sau interumane, atât în Ucraina cât și în 
zonele de frontieră din România. Deşi nu este de origine bucovineană, el cunoaşte 
istoria, tradițiile, spiritualitatea Bucovinei istorice, valorile perene ale tuturor etniilor 
de pe aceste meleaguri de legendă și de baladă, învață din toleranța lor din psihicul 
acestora, astfel încât profesorul Romeo Săndulescu a devenit aproape un om de-al 
nostru, al bucovinenilor. În acelaşi timp studiază istoria și geografia, spiritualitatea 

ucrainenilor, apreciază valorile lor, iubeşte poporul 
ucrainean, literatura, muzica, pictura, tradiţiile, arta 
culinară, arhitectura şi frumuseţea umană. Prin tot ceea ce 
face profesorul Romeo Săndulescu a ridicat puternic 
prestigiul României şi poporului român în Ucraina şi în 
rândul poporului ucrainean din zona de care răspunde. 

În continuare am dori să relevăm o latură aparte la 
care ține enorm însuși profesorul Romeo Săndulescu, 
domeniul în care este sensibil şi încearcă la rândul său, să 
sensibilizeze și pe alţii. Este vorba de calitățile sale de artist 
al cuvântului şi de un mare admirator al frumosului 
natural, uman şi al celui din artă. 

Monumentele istorice şi de artă din Bucovina 
istorică, din Cernăuţi ca şi din partea vestică a Ucrainei aşa 
de mult l-au impresionat şi l-au pus să trăiască fiorul 
evenimentelor istorice de pe aceste locuri, încât încet, încet 
profesorul Romeo Săndulescu a simţit nevoia să-şi 
exteriorizeze trăirile sale în versuri inedite creând poezii cu 
totul aparte. Astfel îşi aduce mănunchiul de poezii în trei 
cicluri „Se aude-n Bucovina”, „Cernăuţi de ieri şi de azi”, şi 
„Aproape sau cât mai departe”. Toate poeziile lui Romeo 
Săndulescu insuflă sentimente de nostalgie şi de reverie la 
vederea unui loc renumit sau a unui monument, ori la 
curgerea unor anotimpuri, ca în „La Boian”, „La Sadagura 
au înflorit cireşii”, „La Fântâna Albă”, „La Putna”, 
„PeDereliu”, „Ninge în Bucovina”, „Palatul Mitropolitan” 
etc. În alte poezii, poetul Romeo Săndulescu rememorează 
liric figuri luminoase, legendare ca în „La casa lui Aron 
Pumnul”, „Fântâna lui Eminescu”, „Se-ntoarce Eminescu 
azi acasă”, „Paşii poetului” sau „Cobzarul, azi”etc. (Poate 
se vot tipări aparte trei poezii - „La casa lui Aron Pumnul”, 
„Se-ntoarce Eminescu azi acasă” şi „Cobzarul, azi”). 

Referindu-se la valoarea poeziilor lui Romeo 
Săndulescu, criticul de artă ieşean, Valentin Ciucă, printre 
altele, afirma „Rotirea anotimpurilor generează în planul 
naturii sugestive schimbări de decor iar meteo- 
sensibilitatea, îl face să tresară şi să se crispeze la frigul 
istoriei (...) Farmecul locurilor din Bucovina impune consemnări poetice, vibrații 
cromatice şi sonore, unde pragul dintre senzația şi gândirea istorică se conjugă în 
poeme de o remarcabilă tandrețe. Fibra poetică a lui Romeo Săndulescu este aceea a 
unui artist menit să vadă în ordine estetică frumuseţea, în cea morală, adevărul”. 

Ne bucurăm că Cernăuţiul a fost locul/motivul care l-a determinat pe 
diplomatul Romeo Săndulescu să ajungă poet autentic. Ar trebui să-i mulțumească lui 
Dumnezeu că servind ca diplomat România la Cernăuţi a debutat în poezia 
românească contemporană. Pe cât de sensibil este în lirica sa, pe atât de sensibil este 
poetul Romeo Săndulescu în organizarea unor expoziţii istorice, etnografice şi de artă 
plastică românească sau ucraineană. Mutându-se Consulatul General al României la 
noul sediu, pe strada Skilna nr, 16 şi reabilitând sediul destul de spaţios, Consulul 
General a amenajat aici o galerie de artă numită „Diplomat Art”. De la inaugurarea 
noului sediu, aici au fost numeroase expoziţii de toate genurile. 

Ultima expoziţie organizată este cea de tapiserie şi sculptură în lemn a 
rădăuțenilor Marcela Larionescu şi Emil lanoș, deschisă recent la galeria „Diplomat 
Art” a Consulatului General al României din Cernăuţi. Trebuie subliniat că la 
organizarea ei şi-au adus o contribuţie Filiala din Suceava a Artiştilor Plastici din 
România şi inginerul Rotaru Ştefan. În ghidul însoțitor al expoziției, diplomatul 
Romeo Săndulescu răspunde la întrebarea „De ce doi artişti, la Cernăuţi?” astfel 
n-=«pentru că aparțin spațiului bucovinean; pentru că sunt foarte talentaţi; pentru că 
iubesc Cernăuţiul şi Bucovina; pentru că au ce comunica oamenilor; pentru că au ales 
să creeze în domenii diferite ale artelor plastice tapiserie şi sculptură în rădăcini şi 
lemn nobil; pentru că şi-au ales teme perene ale culturii româneşti; pentru că sunt 
artişti compleţi care se exersează în tapiserie, grafică, pictură, sculptură, poezie, 
epigramă; pentru că doresc să împletească bucuria creațiilor lor cu bucuria noastră de 
a privişi a înțelege; pentru că ..., pentru că...”. 

Organizând peste 336 de expoziţii istorice şi artistice de diferite genuri, la 
vechiul sediu şi la noul şi modernul sediu, într-adevăr Consulatul General al României 
de la Cernăuţi poate [i denumit şi un Centru Spiritual al românilor şi al ucrainenilor. 
lar aceasta se datorează neobositului diplomat, profesor, poet şi admirator al artei 
ROMEO SĂNDULESCU, care poate fi numit pe deplin un ambasador al culturii 
româneşti şi al cunoașterii spiritualităţii culturale reciproce a celor două popoare mari, 
vecine, prietene şi importante ca valoare. 

Prof. Vichentie Nicolaiciuc Rădăuți, iulie 2007 
Analist în relaţiile româno-ucrainene 

Articolul de față se doreşte primul dintr-o serie care urmărește evocarea 
figurilor capilor Oştirii Române care s-au afirmat în mod strălucit în perioada dintre 
cele două războaie mondiale, care şi-au slujit cu devotament țara. În final au devenit 
victimele celui mai odios sistem cunoscut vreodată de România, instaurat cu forța 
armelor de vecinul nostru de la Răsărit, numit pe atunci URSS, şi anume sistemul 
comunist, slujit de cea mai sinistră creaţie a sa, Securitatea. În acest an, când în fine, 
primul președinte român de după anul 1989 condamnă comunismul de la tribuna 
Parlamentului, este de datoria noastră să-i comemorăm pe cei care şi-au găsit 
sfârşitul în temnițe, şi care nu au avut altă vină decât aceea că și-au iubit țara și şi-au 
făcut datoria militară faţă de ea. Dacă pentru eşecul politicii româneşti din cel de-al 
Doilea Război Mondial, cât şi pentru holocaust, vina a fost atribuită fără nici un 
echivoc guvernării antonesciene, întruchipată de personalitatea mareşalului, iar 
acesta împreună cu cei mai apropiați colaboratori au fost primii dintre cei 
condamnați şi executați la un an de la sfârşitul războiului, în nici un caz nu se poate 
extinde această culpabilizare în masă asupra întregii elite politice şi militare, care a 
fost practic exterminată de către comunişti în închisori şi în colonii de muncă în anii 
ce au urmat. Este edificatoare în acest sens aprecierea pe care o dădea noua 
conducere comunistă instituită prin teroarea Armatei Roşii şi prin fraudarea 
grosolană a ultimelor alegeri libere, din 1946, statutului de „duşman de clasă”, în 
sensul în care doar poziția deținută în conducerea societăţii anilor trecuți era 
suficientă pentru a fi ridicat în toiul nopții din casă, arestat, interogat la nesfârşit 


într-un mod inuman, şi într-un sfârşit, condamnat în urma unui simulacru de proces, 
la zeci de ani de temniță şi la confiscarea totală a averii. Să nu uităm că, printre cei 
care „se bucurau” de un asemenea tratament, erau oameni în vârstă, majoritatea 
trecuți de 70 de ani, membri ai guvernelor interbelice şi militari de carieră în pragul 
retragerii. Dar toate acestea contau prea puțin pentru cei care, străini de neam şi de 
tară, unelte ale unei ocupații odioase, oameni cu prea puţine clase făcute te miri pe 
unde, aveau sarcini bine trasate, care vizau lichidarea fizică a elitei, subjugarea 
conştiinţei, de a împrăştia teroarea și de a schimba din rădăcini destinul acestei țări, 

lată, prin trasarea câtorva repere biografice, contururile unora dintre 
iluştrii conducători militari, care nu s-au mai bucurat de şansa de a-şi scrie, în 
liniştea retragerii şi a bătrâneților, memoriile, oameni ale căror oseminte zac nu se 
ştie pe unde, prin cimitirele închisorilor de tristă amintire. 


Dr.ing. Alexandru Racovitză -Flondor 
(Universitatea Politehnică Bucureşti) 
Surse bibliografice: A 
- Duţu A., Dobre E., Loghin L, Armata Română în cel de-al doilea război mondial 
(1941-1945), Dicţionar Enciclopedic, Ed. Enciclopedică, Bucureşti, 1999. 
-ro.wikipedia.org/wiki/Categorie:Generali_români Ă 
= web.genealogie.free.fr/Les_militaires/2GM/Autres/Roumanie.htm 


-www.generals.dk 


MIHAIL RACOVIŢĂ (n.1889), General de armată, 
Comandantul Corpului de cavalerie (1941-1943), Prefect de 
Bucureşti (1943), Comandant şef al trupelor mecanizate 
(1943-1944), Comandant al Armatei a IV-a (1944), Inspector 
general al cavaleriei (1944), Ministru al Apărării Naţionale 
(1944), Inspector general al armatei (1945-1946), Comandant 
al Armatei l-a (1946-1947). Este ultimul general român 
decorat cu Crucea de Fier în grad de cavaler de către germani, 
pe frontul de Răsărit, înainte de 23 august 1944. Este arestat în 
iunie 1950 şi moare în închisoare la Sighet, la 29 iunie 1954. 


CONSTANTIN PANTAZI (n.1888), G 
de corp de armată, Comandant al Div 
3-a Cavalerie (1938-1940), Subsecretar de 
Stat la Ministerul Apărării Naţionale (1940- 
1943), Ministrul Apărării Naţionale (1943- 
1944). Arestat în 1944 şi condamnat în lotul 
Antonescu iniţial la moarte, apoi i se comută 
pedeapsa la închisoare pe viață. Moare în 
închisoarea Râmnicu Sărat, la 23 ianuarie 
1958. 


RADU KORNE (n.1895), General de 
divizie, Comandantul Regimentului 6 
Roşiori Motorizat (1941-1942), 
Comandantul Divizici a 8-a cavalerie 
(1943-1944), Comandantul Diviziei 1 de 
gardă (1944), Comandantul Diviziei 1 
blindate (1944), în rezervă în 1944. Arestat 
în 1944, este eliberat în 1946. În 1948 este 
din nou arestat, moare în închisoarea 
Văcăreşti, la 28 aprilie 1949. 


NICOLAE CIUPERCĂ (n.1882), General de 
corp de armată, Ministru al Apărării 
Naţionale (1938), Comandantul Armatei a 
4-a (1940-1941). În 1941, în retragere. 
Decorat în 1942 cu Marea Cruce a Ordinului 
Coroanei. Condamnat, moare la 25 mai 1950, 
la închisoarea Văcăreşti. 


RADU BÂLDESCU (n.1888), General de corp de armată, Comandant 
al Şcolii Militare de Ofiţeri Sibiu (1937-1940), Comandant al Brigăzii a 
16-a de infanterie (1940), Comandant adjunct al Diviziei a 18-a de 
infanterie şi de munte (1942-1944), Comandant al celei de-a 6-a 
Regiuni (1944-1945), Comandant al Corpului 5 de Armată (1945), 
Comandant al Corpului 6 de Armată (1946), în retragere din 1947. Este 
arestat în iunie 1951 şi moare în data de 2 decembrie 1953, în 


închisoarea Jilava. 


NICOLAE TĂTĂRANU (n.1890), General de corp de 
armată, Adjunct al Șefului Marelui Stat Major (1940- 
1941, 1942), Şef de stat major al Armatei a 4-a (1941); 
Comandant al Diviziei 20 Infanterie (1942-1943), 
Comandant al Corpului 6 de armată (1944). În 
retragere în 1945. Decorat cu Crucea de Fier germană în 
rang de cavaler, 1942. Condamnat, moare în 1953 în 
închisoare. 

FINANŢAREA COMUNITĂȚII ROMÂNEŞTI DIN UCRAINA, ÎN ANUL 2006, 
DE CĂTRE MINISTERUL AFACERILOR EXTERNE 


1. REVISTA „Făgurel”_ Cernăuţi 
10.595,55 RON = 4.240 USD 


2.„„Septentrion literar ”-Cernăuţi 
(1000 de exemplare/lunar), 
17.444.26 RON = 6.800 USD 


3. Parohia Ortodoxă Română „Sfintii 
Apostoli Petru si Pavel” Camuşovca 


33.278 RON= 13.311 USD 


4. Liga Tineretului Român 

Junimea” din regiunea Cernăuţi 
Organizarea unei tabere, în perioada 2-9 
octombrie 2006, pentru 30 de tineri, membri ai 
organizaţiilor neguvernamentale din România, 
Republica Moldova şi Ucraina. 

23.747.883 RON =9.510 USD 


5. Asociaţia „Stindard” Bucureşti 
Aşezarea de plăci comemorative cu inscripții în 
limba română în 4 localități româneşti din 
raionul Herţa (Buda Mare, Buda Mică, 
Mihoreni, Momorniţa). 

8.505 RON = 3.402 USD 


6. Redacția ziarului „Arcaşul” 
(Achiziționarea de birotică) 
8.022 RON =3.210UsD 


Publicarea listei finanțărilor MAE pentru românii din Ucraina a fost „ca 
un fulger printre români”, mărturiseşte profesorul Gheorghe Pavel, preşedintele 
Societăţii „Tricolorul”, cunoscut şi sub apelativul „Moş Gheorghe”. Gheorghe Pavel 
afirmă că se cunoştea faptul că „România dă bani unor lideri români de la Cernăuţi, 
dar'se credea că la nivelul a câtorva sute de dolari, dar faptul că e vorba de sute de mii 
de dolari, aceasta este de necrezut şi chiar sfidează bunul simţ” !! Gheorghe Pavel a 
distribuit mii de exemplare din publicaţia noastră în toată regiunea Cernăuţi ceea ce 
a dus la conştientizarea faptului că România a sprijinit financiar comunitatea 
românească. 

Diplomatul român lustinian Focşa sosit aici, pentru a superviza problemele 


7. Editura „Alexandru cel Bun”, Cernăuți A 
Sprijin financiar pentru organizarea, în perioada 
31.10-4.11.2006,a Salonului Internaţional de 
Carte 

27.078 RO! 


= 10.830 USD 


8. Editura „Alexandru cel Bun”, Cernăuţi 
Achiziţia de echipamente necesare bunei 
funcționări a editurii „Alexandru cel Bun”, ale 
cărei volume se adresează populaţiei româneşti 
din Nordul Bucovinei şi ținutul Herţa. 
3.2293 RON =1.290 USD 


9. Editura „Alexandru cel Bun”, Cernăuţi 
Editare carte: Un sat bucovinean de peValea 
Siretului: Pătrăuții de Jos: Mărturii spirituale, 
Colecţia Folclorică a prof. Valeriu Zmoşu 


7.195,71 RON = 2.878 USD 


10. Uniunea regională Cernăuţi a societăților 
româneşti „Pentru integrarea europeană” 
Hliboka Acoperirea cheltuielilor privind 
Dezvoltarea activității Uniunii Societăților 
Româneşti „Pentru Integrarea Europeană”, 
precum şi a asociațiilor membre, respectiv 
Centrul Bucovinean Independent de Cercetări 
Actuale și Clubul Sportiv „Dragoş Vodă” 
62.450,75 RON = 24.980 USD 


comunităţii româneşti, fost directoral Departamentului pentru Relaţiile cu Românii 
de Pretutindeni, care a finanţat pe perioada directoratului său cu zeci de mii de 
dolari proiecte româneşti în Ucraina, va trebui să ne explice nouă, românilor din 
Ucraina, care a fost eficacitatea proiectelor și care a fost impactul acestora precum şi 
modul cum s-au implementat aceste proiecte în rândul românilor din mediul rural. 

Se va solicita o anchetă oficială a Corpului de Control al Ministrului 
Afacerilor Externe pentru a se verifica eficacitatea proiectelor implementate şi 
corectitudinea sumelor cheltuite. 


Florian Grigorcea (Cernăuţi) 

GHEORGHE STAVRESCU (n.1888), 
General de corp de armată, Comandant al 
Diviziei a 14-a infanterie (1941-1943), 
Comandantul Regiunii a 6-a (1943-1944), 
Comandantul Corpului 6 armată teritorială 
(1944), Comandantul Armatei a 4-a (1945), 
Inspector general de Artilerie (1945-1946). În 
retragere în 1947. În 1948 este condamnat la 
închisoare pe viaţă, şi moare la 10 ianuarie 
1951, la închisoarea Aiud. martie 1952. 

IOSIF IACOBICI (n.1884), 
General de corp de armată, 
Ministru al Apărării Naţionale 
(1941), Comandant al Armatei a 
4-a (1941), Şef al Marelui Stat 
Major (1941-1942). În retragere 
din 1942. Este condamnat pentru 
trădare, la închisoare pe viață şi 
moare în închisoare la Aiud, la 11 


NICOLAE MACICI 
(n.1886), General de corp 
de armată, Comandant al 
Corpului 2 de Armată 
(1940-1941), Comandant al 
Armatei l-a (1941-1945). În 
retragere din 1945. În 1945 
este condamnat la 
închisoare pe viață. Moare 
la 15iunie 1950, la Aiud. 

CONSILIUL NAȚIONAL PENTRU STUDIEREA ARHIVELOR SECURITĂȚII BUCUREŞTI 


* DOCUMENTE FLONDOR * 


PROIECT DE EVADARE ÎN OCCIDENT: 
GHEORGHE FLONDOR ŞI PRINŢUL DIMITRIE GHIKA 


* UN PROIECT DE TRECERE FRAUDULOASĂ A FRONTIEREI ÎN ANUL 1949, PUS LA CALE DE FOSTUL 
REZIDENT REGAL AL BUCOVINEI, GHEORGHE FLONDOR, LA CARE TREBUIA SA PARTICIPE ȘI FOSTUL 
MINISTRU AL AFACERILOR STRĂINE DIMITRIE GHIKA + 


Un nou document descoperit în Arhiva CNSAS în dosarul 1-101.855 (Flondor 
Gheorghe) provenit din Arhiva SRI Suceava ( Nr. 66.611 microfilmat în data de 
9.04.1976 de către U.M.0874-Suceava) ne dezvăluie un proiect pus la cale de fostul 
Rezident Regal, Gheorghe Flondor, de a părăsi, ilegal, țara, pe calea aerului, 
împreună cu fostul ministru al Afacerilor Străine, Dimitrie Ghika cu soția acestuia, 
prințesa Elisabeta Ghika şi contele St. Quentin. 

Un scenariu hollywoodian este descris de Direcţia Regională a Securității 
Poporului Sibiu în Raportul înaintat sub nr. 21 către Direcţia Generală a Securităţii 
Poporului Bucureşti [1] 

DIRECŢIUNEA REGIONALĂ A SECURITĂȚII POPORULUI SIBIU 

CABINET 

Nr. 21 Cabinet la 14 februarie 1949 

DIRECŢIUNEA GEN.A SECURITĂȚII POPORULUI BUCUREŞTI 

Domnului colonel G.Birtaş 

Raportăm că în ziua de 11 februarie 1949 am primit următoarea informaţie: 

Un grup format din 6 persoane intenționează să treacă granița cu un avion pe 
care încearcă să şi-l procure. Din acest grup fac parte inginerul Winkler Rudolf şi 
soţia, baronul Flondor şi fiul său, precum și încă două persoane dintre care o femeie. 

Inginerul Winkler este evreu din Bucovina şi este în relații foarte bune cu 
baronul Flondor. Baronul Flondor fost rezident regal în Bucovina, este moşier 
prieten foarte bun cu fostul rege Carol II şi care locuieşte de mai mulți ani în Sibiu. 
Baronul Flondor a căutat legături pentru procurarea avionului prin inginerul 
Winkler, care la rându-i a luat legătură cu lonescu Marin, care este inginer în Sibiu şi 
se ocupă cu studiul avioanelor, având acum în plan unele perfecționări pe care vrea 
să le aducă avioanelor. 

Noi nu am lucrat până acum cu acest inginer în munca informativă, îl 
cunoaștem însă ca un element serios, care îşi petrece foarte mult timp cu studiul 
avioanelor. Acesta a căutat legătura cu noi pentru a ne aduce la cunoştinţă felul cum 
s-a apropiat de el întrucât este și el bucovinean și inginer ca şi cel de mai sus. 

Ne-a comunicat că prin Winkler, baronul Flondor oferă 500.000 lei pentru 
cheltuielile necesare transportului și suma de 2.000 dolari la sosirea în Austria. A mai 
promis inginerului pilot că-l va angaja la o mare fabrică metalurgică austriacă. 

Noi am dat instrucțiuni informatorului să continue relaţiile cu inginerul 
Winkler, eventual să se cunoască şi cu baronul Flondor, promițându-le avion precum 
şi că lise pune în slujba lor pentru a fi transportaţi peste graniță. 

Dat fiind faptul că baronul Flondor este prieten intim al fostului rege Carol II şi 
a jucat un rol important în politica carlistă dinainte de 1940, fiind vorba şi de sume 
așa importante de bani ca 500.000 lei şi 2.000 dolari, noi dăm importanţă acestei 
chestiuni, am pus în supraveghere locuința baronului Flondor precum și a 
inginerului Winkler, 

Vă rugăm să binevoiţi a aprecia dacă nu este cazul prin ajutorul Direcţiei 
Generale să oferim posibilitatea informatorului să ia legătura cu un aviator de 
încredere perfectând tot planul urmând ca să fie prinşi numiții fie pe drum fie când 
vor să decoleze. 

La ivirea noilor date vom raporta de urmare. 

L.S. Lt.colonel Gh. Crăciun 

Direcţia Gen. a Securităţii Poporului Nr. intrare: 021370 din 16.02.1949 


Raportul întocmit în baza informaţiilor oferite de ing. lonescu Marin din Sibiu, 
specialist în avioane, ne dezvăluie posibilitatea înscenării unui «al doilea Tămădău». 
În cazul înscenării de la Tămădău, Consiliul de Miniștri a dizolvat, prin Jurnal, 
Partidul Naţional-Țărănesc-Maniu, după ce la 14 iulie 1947 fuseseră arestaţi pe 


islazul comunei Tămădău, jud. Ilfov, câţiva fruntași ţărănişti, între care Ion 
Mihalache, Nicolae Penescu, Ilie Lazăr, Nicolae Carandino. : 

„Acest grup de conspiratori arăta Teohari Georgescu, ministrul Afacerilor 
Interne într-o expunere în Consiliul de Miniştri, urma să realizeze în străinătate 
hotărârile şi directivele conducerii P.N.Ţ., în frunte cu luliu Maniu, care constau în 
organizarea de acțiuni menite să (li Dească suveranitatea naţională, să 
primejduiască pacea şi să declanşeze război civil A ce: s 

Înscenarea de la Tămădău a constituit pretextul dizolvării P.N.Ț. şi arestării 
liderilor ţărănişti. Astfel, la 13 august 1947, „Drapelul”, ziarul Partidului Naţional- 
Liberal-Tătărăscu, anunţa că s-au lansat mandate de arestare pentru cei din grupul 
Tămădău şi pentru luliu Maniu, Elena Penescu, Lili Carandino. De asemenea au fost 
arestați fruntașii manişti Aurel Leucuţia, Corneliu Coposu, Ghiţă Pop, Cezar 
Spineanu, Popescu Zorica şi alții. ina ei 3 

Direcția Generală a Securităţii Poporului era nou înființată în anul 1948 şi acest 
scenariu care putea semăna cu cel de la Tămădău a fost primit cu multe rezerve. 
Securitatea Sibiu a primit ordinul „să urmărească informativ problema, neluând 
parte la organizarea evaziunii” şi că „D.G.S.P.nu admite a se face provocări 12 [2] > 

Un al doilea Raport al Securității Sibiu transmis Bucureştiului, a doua zi, 15 
februarie 1949 ne indică faptul că Gheorghe Flondor urma să se deplaseze la 
Bucureşti, „unde va lua legătura cu contele St.Quentin, prințesa Ghika şi cu soțul ei” 
şi că „aceştia dimpreună cu inginerul Winkler şi eventual alţii urmează să plece peste 

raniţă”. [3 
ă Din uiti nepoatei lui Gheorghe Flondor, Maria Racoviţă, fiica 
generalului de brigadă Aurel Racovitză, prințesa Ghika din documentul Securității 
Sibiu este Elisabeta Ghika, născută tot Ghika (n. 3.08.1886/Viena; d. 
14.06.1975/Bruxelles) iar soțul acesteia este Dimitrie Ghica ( n. 21.01.1875; 
d.13.10.1967), fratele monseniorului Vladimir Ghika, diplomat şi fost ministru al 
Afacerilor Străine în perioada 1931-1932 sub guvernul Nicolae orga. 

Informatorul Marin Ionescu informa Securitatea Sibiu în 15.02.1949 că 
Gheorghe Flondor urma să-şi vândă casa din Sibiu în următoarele 4 săptămâni, 
pentru a finanța plecarea grupului peste graniță. Tot atunci, informatorul menționa 
că Gheorghe Flondor după plecarea la Bucureşti se va deplasa şi în Bucovina la 
moşia Rogojeşti. 

În acelaşi dosar al CNSAS, 1-101.855, găsim documente care atestă faptul că 
Direcţia Generală a Securităţii Poporului a acordat toată atenția desfăşurând 
acţiuni cu caracter informativ în zona de competență a Securităţii Capitalei şi cea a 
Direcţiei Regionale Suceava. 

Direcţiunea Securităţii Capitalei informează în data de 30 martie 1949 că 
Gheorghe Flondor a fost prezent în Bucureşti în perioada 22 februarie- 9 martie 
1949, locuind la fiulsău Flondor Tudor student la Politehnică. Probabil că în această 
perioadă s-a întâlnit cu prințul Dimitrie Ghika şi contele St. Quentin, ultimul rudă 
prin alianță. 

În acelaşi timp Direcţiunea Regională a Securităţii Poporului Suceava într-un 
document „strict secret” anunța la 13 martie 1949 că baronul Gheorghe Flondor nua 
sosit la Rogojeşti și că acesta „a comunicat omului său de încredere Boris Gheorghe 
că va sosi pe ziua de 25 februarie, pentru a preda moşia unui alt administrator” şi că 
„a doua zi printr-o telegramă a revocat sosirea sa din motive de sănătate”. În finalul 
documentului semnat de It.col. de securitate I.Popic se specifică faptul că „s-au luat 
măsuri de supraveghere a oamenilor de încredere ai acestuia”. [4] 

Cele două telegrame către Gheorghe Boris din Rogojeşti, interceptate de 
Securitatea Suceava au fost expediate de Gheorghe Flondor din Bucureşti. 
Contramandarea sosirii sale la Rogojeşti în data de 25 februarie 1949 denotă faptul 
că s-a întâmplat ceva în planul evadării. 

D.G.S.P. Bucureşti solicită Sibiului noi informaţii despre inginerul Winkler, 
răspunsul fiind acela că „nu au mai intervenit noi constatări în legătură cu cele 
semnalate”.[5] 

Astfel se încheie un capitol interesant din viața lui Gheorghe Flondor, probabil 
necunoscut organelor de anchetă ce l-au arestat în anul 1952, întrucât nu a fost 
interogat niciodată asupra acestei chestiuni. Toate datele referitoare la Gheorghe 
Flondor cuprinse în dosarul de mai sus, păstrat în arhiva Securităţii Suceava 
corespund realităţii. 

Probabil nu vom şti, încă, din ce cauză Gheorghe Flondor a renunțat la 
derularea proiectului evadării în Occident împreună cu fiul său, plan cunoscut de 
Securitate? 

Dacă ar fi reuşit, Gheorghe Flondor ar fi scăpat de arestare şi condamnarea la 
10 ani detenţie grea, iar fiul său, decedat misterios în decembrie 1952, ar fi trăit. 

oana-Andreea Pânzar 
Directorul publicaţiei „Clopotul Bucovinei” 


Aducem mulțumiri doamnei Florica Dobre şi domnului Valeriu Median, 
directori în cadrul CNSAS, precum şi personalului din serviciile arhivă şi 
comunicare pentru sprijinul concret în cercetarea ce o efectuăm cu tema: “Rolul 
jucat de Familia Flondor în istoria şi cultura Bucovinei”. 

Note: 

Arhiva CNSAS, Bucureşti, Dosar 1-101.855 (Flondor Gheorghe), î.2-2v; 
Ibidem, î.4 

Ibidem, .7 

Ibidem, î.8 

Ibidem, f. 15 

